**MINUTA**

**întâlnirii de dezbatere publică din data de 28 iulie 2022**

Dezbaterea publică începe la orele 1500.

Convocarea dezbaterii publice a fost făcută de către primarul municipiului prin anunțul privind organizarea unei întâlniri de dezbatere publică din data de 20 iulie 2022.

Sunt prezenţi domnii: Negură Mihăiţă – primar, Berențan Corneliu – viceprimar, Tudor Andriu – arhitect șef Consiliul Județean Suceava, Monoranu Corneliu – responsabil obiectiv de investiții de operare aeromedicală Câmpulung Moldovenesc, Ungureanu Cornel – Consiliul județean Suceava, locotenent colonel Ioanițoaia Ovidiu – șeful Detașamentului ISU Câmpulung Moldovenesc, doctor Cosinschi Adrian – manager spitalul municipal Câmpulung Moldovenesc, doctor Mihali Gavril – director medical spitalul municipal Câmpulung Moldovenesc, consilierii locali: Paziuc Lucian, Varvaroi Vasile, Sologiuc Teodor, Lițu Nicolae, Maftean Gheorghe, Moroșan Nicolai, Cocuța-Piticari Cristina, Cîrmaci Nicolai, Niță Luminița – șef serviciu Patrimoniu, Zdrob George – inspector serviciul patrimoniu, Popescu Daniel – reprezentant Asociația Bucovina Curată, Pavel Valerian – cetățean al municipiului Câmpulung Moldovenesc, Lucan Lăcrămioara - cetățean al municipiului Câmpulung Moldovenesc și Melen Daniel – director Poliția Locală.

Dezbaterea este deschisă de domnul primar Negură Mihăiță.

Se prezentă ordinea de zi:

1.Deschiderea evenimentului (anunțarea temei și a ordinii de zi, prezentarea reprezentanților instituției, a procedurii și a regulilor de desfășurare a evenimentului);

2.Prezentarea succintă a motivației și a proiectului de act normativ supus dezbaterii publice (reprezentant al inițiatorului, experți și/sau specialiști care au participat la elaborare);

3.Prezentarea verbală de către cetățenii interesați a propunerilor privind modificarea proiectului de act normativ supus dezbaterii publice;

4.Închiderea întâlnirii (prezentarea etapelor următoare în procesul de adoptare, cu menționarea termenelor aferente).

Dezbaterile sunt consemnate în procesul verbal al întâlnirii de dezbatere publică din data de 28 iulie 2022.